Kardinal Dolan om de forfulgte kristne i Mellemøsten: Vi kan ikke glemme disse mennesker - Katolsk Magasin
Kommentarer lukket til Kardinal Dolan om de forfulgte kristne i Mellemøsten: Vi kan ikke glemme disse mennesker	772	10 december, 2016	Nyheder	december 10, 2016 Indlæg af Torben Riis
Kardinal Dolan om de forfulgte kristne i Mellemøsten: Vi kan ikke glemme disse mennesker
Hvad angår situationen i dag, mente flere talere, at betegnelsen folkedrab er dækkende for, hvad der overgår de kristne, især i de områder, der kontrolleres af Islamisk Stat. Kristina Arriaga Bucholz, som siden 2010 har været direktør for "Becket-fonden for religiøs frihed" og i år blev udnævnt til medlem af den amerikanske kongreskomité for borgerrettigheder, udtrykte tilfredshed med, at kristne var blevet nævnt i udenrigsminister John Kerrys erklæring om folkedrab den 17. marts i år – selv om det havde holdt hårdt at få dette skridt igennem over for Obama-administrationen. "Folk slukker for nyhederne fra Mellemøsten, fordi det er så forfærdeligt at overvære", sagde hun, "men når USA erklærer, at der er tale om folkedrab, bidrager det til at skabe opmærksomhed om situationen og bane vejen for handling."
Kardinal Timothy Dolan af New York fortalte i sit indlæg, at når biskopper fra Mellemøsten besøger ham, siger de ikke så meget, men de beder alle sammen om, at man ikke glemmer dem. De føler sig alene og isolerede. Dolan bar et koptisk halssmykke, en gave fra Egypten, og fremviste en ikon af martyrerne i Libyen. "Vi har en Gud, som kalder os til at arbejde for retfærdighed og næstekærlighed. Vi kan ikke glemme disse mennesker," sagde han.
← Frankrig: Et frontalt angreb på ytringsfriheden USA: Senatskomité politianmelder Planned Parenthood for salg af fosterdele → ← Previous Next →